Case ID: 1097883
Sentence 31: Ali Məhkəmənin İnzibati-İqtisadi Kollegiyası Azərbaycan Respublikası MPM-nin 416-cı maddəsinə əsasən apelyasiya instansiyası məhkəməsi tərəfindən maddi və prosessual hüquq normalarının düzgün tətbiq edilib-edilməməsi ilə bağlı qeyd etməyi zəruri hesab edir ki, hər bir halda kasasiya instansiyası məhkəməsi baxılan mübahisəyə maddi və prosessual hüquq normalarının faktlar əsasında tətbiq olunmasına əsaslanıb, apelyasiya instansiyası məhkəməsi tərəfindən işin faktiki hallarının düzgün müəyyən edilib edilməməsini də yoxlamalıdır.Apelyasiya instansiyası məhkəməsinin hazırkı iş üzrə qəbul etdiyi 29 avqust 2019-cu il tarixli, 2-2(103)-480/2019 saylı qətnamə ilə, Cavabdeh ASC-nin apelyasiya şikayətinin qismən təmin edilməsi, 1 saylı Bakı İnzibati-İqtisadi Məhkəməsinin 18 aprel 2019-cu il tarixli, e-2-2(81)-557/2019 nömrəli qətnaməsinin qismən – Cavabdeh ASC-dən hüquqi xidmət üçün ödənilmiş pulun əvəzi olaraq 1000 manat məbləğdə pulun tutularaq iddiaçı «xxxx» MMC-nin xeyrinə ödənilməsi hissəsində – ləğv edilməsi, həmin hissədə iş üzrə yeni qətnamənin qəbul edilməsi və eyni hissədə iddianın təmin edilməməsi, qətnamənin qalan hissədə dəyişdirilmədən saxlanılması qənaətinə gələrkən Su Məcəlləsinin 43-cü maddəsinə, «İstehlakçıların hüquqlarının müdafiəsi haqqında» Qanunun 13-cü maddəsinin 8-ci bəndinə, 17-ci maddəsinə, «Sahibkarlıq sahəsində aparılan yoxlamaların tənzimlənməsi və sahibkarların maraqlarının müdafiəsi haqqında» Qanunun 3.2, 13.1, 20.1-ci maddələrinə əsaslanmışdır.